अरे भाई, सिवाजी के देखि लीं, अपनी समय में गैर धर्मन के कवनो हानि ना पहुँचवनि पर अपनी धरम के रछा करत रहनीं, अपनी राज के रछा करत रहनीं, ओहींगा जोगीजी सब धर्मन के सनमान करत अपनी धरम में पूरा विस्वास दर्सावतानी त ए में बुराई का बा? अगर केहू क्रास के माला पहिनि के, नियमित चर्च में जा के पूजा पाठ कइले की बाद भी, केहू सेरवानी पहिनी के टोपी लगा के मस्जिद आदि में, टरेन, हवाईअड्डा आदि पर नमाज पढ़ले की बाद भी कट्टर नइखे हो सकत त का टीका-चंदन लगा लेहले से, भगवा पहिन लेहले से, अपनी देवी-देवता के जप कइले से, अपनी धरम में पूर्ण विस्वास दरसवले से कवनो हिन्दू के कट्टर कहल ठीक बा, अउर उ हो, ओ हिंदू के जवन समाज में सब धर्मन, जातियन के आदर करत सबकी विकास के बात करता, सबके ले के चलता? ना-ना, जोगीजी पर इ आरोप पूरा तरे बेबुनियाद बा।